Maua ni majani ya pekee kwenye sehemu za uzazi wa mimea. Mara nyingi kwa nje huwa na rangi za kuvutia na kwa sababu hii maua yanapendwa pia na wanadamu kama mapambo. Katika lugha ya kila siku neno "ua/maua" linataja pia mmea wote wenye maua. Majani ya nje au petali yanayoonekana vizuri pamoja na rangi yake huitwa petali. Huwa na rangi mbalimbali ili kuvuta wadudu wanaochavusha ua na hivyo kuusaidia mmea kuzaa. Yanaviringisha na kukinga viungo vya uzazi ndani yake. Viungo hivi kimsingi ni vya aina mbili: stameni ni sehemu za kiume pistili ni sehemu za kike Stameni huwa na pande mbili: Filamenti ni kama shina ya stameni. Juu yake kuna Chavulio chenye mbelewele ambazo ni seli za kuzaa za kiume. Pistili au sehemu ya kike huwa na sehemu tatu: Stigma ni uso wa kunata juu wa pistili; kazi yake ni kushika mbelewele Staili inashika stigma na kupitisha mbelewele ndani yake Ovari ina chembekike ndani yake. Chembekike ni kama yai la mnyama; kikitunganishwa na mbelewele, mbegu unajitokeza. Pistili zimeundwa kwa kapeli moja au kadhaa ambazo ni aina za majani maalumu yanayobeba ovari. Baada ya utungishaji ua hukauka na mbegu unakua ndani ya ovari.